comedian and producer bandla ganesh rejects bigg boss telugu 3 offer?
Bandla Ganesh: బండ్ల గణేష్‌కి బిగ్ బాస్ ఆఫర్.. బ్లేడ్ తెగుద్దీ!
ఈసారి బిగ్ బాస్ హౌస్‌లో కంటెంస్టెంట్స్ ఎవరన్నదానిపై ఇప్పటికే చాలా పేర్లు ప్రచారంలోకి వచ్చాయి. యాంకర్ రష్మి, శ్రీముఖి, ఉదయభాను,  సావిత్రిలతో పాటు.. రేణు దేశాయ్, హేమ చంద్ర, గుత్తా జ్వాల, పొట్టి రమేష్, మనోజ్ నందన్, వరుణ్ సందేశ్, సుడిగాలి సుధీర్ ఇలా చాలా పేర్లు వినిపిస్తున్నాయి.
Samayam Telugu | Updated:
Jun 11, 2019, 06:42PM IST
బుల్లితెర బిగ్గెస్ట్ రియాలిటీ షో బిగ్ బాస్‌కి ఆడియన్స్‌లో మంచి రెస్పాన్స్ ఉంది. గొడవలు.. కొట్లాటలు.. వివాదాలు.. లవ్ ఎఫైర్‌లు.. కొత్త బంధాలకు కొలువైన బిగ్ బాస్‌కి తెలుగులోనూ మంచి ఆదరణ లభించింది. ఇప్పటికే రెండు సీజన్స్‌లో పూర్తి చేయగా.. త్వరలో మూడో సీజన్‌ ప్రారంభం కానుంది. తొలి సీజన్‌కి ఎన్టీఆర్ హోస్ట్‌గా వ్యవహరించి హైప్ తీసుకురాగా.. రెండో సీజన్‌కి నాని హోస్ట్‌గా వ్యవహరించారు.
బిగ్ బాస్ సీజన్ 1, 2017 జూలై 1 ప్రారంభంకాగా.. రెండో సీజన్ జూన్ 10 ప్రారంభమైంది. అయితే మూడో సీజన్‌ని భారీ ఎత్తున ప్లాన్ చేయడంతో ఈసారి కాస్త ఆలస్యంగా అంటే.. జూలై రెండు, లేదా మూడో వారంలో బిగ్ బాస్ 3 వచ్చే అవకాశం ఉంది.
Visit Site
Recommended byColombia
కాగా.. రెండో సీజన్‌లో హోస్ట్‌తో పాటు కంటెస్టెంట్స్ కూడా వీక్ అనే ముద్రను తొలగించుకునేందుకు ఈసారి అక్కినేని నాగార్జునను హోస్ట్‌గా రంగంలోకి దించుతుంది మా టీవీ. ఇక కంటెంస్టెంట్స్ విషయంలోనూ ఆచితూచి అడుగులు వేస్తూ.. షోను రంజుగా నడిపించేందుకు పాపులర్ సెలబ్రిటీలను బిగ్ బాస్ హౌస్‌కి తీసుకువస్తున్నారు.
ఇక ఈసారి బిగ్ బాస్ హౌస్‌లో కంటెంస్టెంట్స్ ఎవరన్నదానిపై ఇప్పటికే చాలా పేర్లు ప్రచారంలోకి వచ్చాయి. యాంకర్ రష్మి, శ్రీముఖి, ఉదయభాను, సావిత్రిలతో పాటు.. రేణు దేశాయ్, హేమ చంద్ర, గుత్తా జ్వాల, పొట్టి రమేష్, మనోజ్ నందన్, వరుణ్ సందేశ్, సుడిగాలి సుధీర్, జాకీ ఇలా చాలా పేర్లు వినిపిస్తున్నాయి. అయితే వీరిలో ఎవరు బిగ్ బాస్ హౌస్‌లో ఉంటారన్నది చాలా సీక్రెట్‌గా ఉంచింది స్టార్ మా.
అయితే ఈ లిస్ట్‌లో ఆసక్తికరంగా బండ్ల గణేష్ పేరు ఉండటం ఇప్పుడు సినీ, రాజకీయ వర్గాల్లో హాట్ టాపిక్‌గా మారింది. కమెడియన్‌గా నిర్మాతగా రాజకీయ నాయకుడిగా తనకంటూ ఓ ప్రత్యేక ఇమేజ్‌ని సంపాదించిన బండ్ల గణేష్‌కు బిగ్ బాస్ ఆఫర్ వచ్చిందట. 2019 ఎన్నికల్లో కాంగ్రెస్‌లో జాయిన్ అయ్యి.. ఆ పార్టీ అధికారంలోకి రాకపోతే 7‘O’ క్లాక్ బ్లేడ్‌తో పీక కోసుకుంటా అంటూ శపథం చేసి రాజకీయాలనుండి తెరమరుగైన బ్లేడ్ గణేష్‌ క్రేజ్‌ని క్యాష్ చేసుకునేందుకు స్టార్ మా.. బండ్ల గణేష్ టచ్‌లోకి వెళ్లిందట. అయితే.. వివాదాలతో ఇమేజ్ మొత్తం పోయిందని.. మళ్లీ వివాదాల సుడిగుండంగా ఉండే బిగ్ బాస్‌లోకి వెళ్లి ఉన్న ఆ కాస్త ఇమేజ్‌ని పోగొట్టుకోలేనని బిగ్ బాస్ ఆఫర్‌ని సున్నితంగా తిరస్కరించారట బండ్ల గణేష్. ప్రస్తుతం ఓ స్టార్ హీరోతో భారీ బడ్జెట్‌తో సినిమాను నిర్మించేందుకు బండ్ల గణేష్ ప్లాన్ చేస్తుండగా.. బిగ్ బాస్ వద్దు.. సినిమానే ముద్దు అంటున్నారట బండ్ల గణేష్.
మరో ఆసక్తికరమైన విషయంలో ఏంటంటే.. బండ్ల గణేష్‌తో పాటు ప్రజాశాంతి పార్టీ వ్యవస్థాపక అధ్యక్షుడు కేఏ పాల్‌ కూడా ఈ బిగ్ బాస్ ఆఫర్‌ని తిరస్కరించారట. ఈ ఇద్దర్నీ బిగ్ బాస్ హౌస్‌కి తీసుకురావాలన్న ఆలోచనను బట్టే.. ఈసారి బిగ్ బాస్ హౌస్‌లో ఎలాంటి రచ్చ ఉండబోతుందనేదానిపై ఓ అంచనాకు వచ్చేయొచ్చు.